English

Belépés | Kezdőlapnak
Archívum | Hírlevél
Fórum | RSS

Keresés | | OK

nyitóoldal

Belföld

Üzlet

Világ

Kultúra

Nézőpont

Képzés

Budai látkép

Életstílus

Sport

Bérgyilkossal a Fidesz ellen - Leleplezték Gyurcsányt?
27134olvasták

Elképesztő! Csak két órán múlt az összeomlás!
24989olvasták

A legsúlyosabb büntetést kapta a kis Gyurcsány
22935olvasták

Kiszámoltuk: Itt megnézheti, hogy kell-e ingatlanadót fizetnie!
21716olvasták

Újabb MSZP-s rúgott egyet Gyurcsányon
15970olvasták

Durva! Béremelés helyett nyers húst kaptak a dolgozók
ma 08:33

Bedrótozott falvak
ma 08:22

Hogy mi a baj Bánóval?
ma 06:44

Hoppá! Daróczi és Batiz együtt folytatja, és nem is akárhol!
ma 05:12

Két hónap múlva véget ér a HospInvest sztori?
tegnap 21:19

ma 08:33

Bedrótozott falvak
ma 08:22

Hogy mi a baj Bánóval?
ma 06:44

ma 05:12

tegnap 21:19

Hogy mi a baj Bánóval?

Hogyan is lehetne a hatalmat ellenőrizni, ha egy leleplezésben az számít, hogy ki állt elő vele?
Dévényi István

Bedrótozott falvak

Ön szerint igazságos a kormány ingatlanadó-tervezete? (22. heti kapcsolódó cikkünk: Agyonadó, 10-12. oldal)

| Igen

| Nem

Világ

Feldarabolt várandós nő holttestét keresték a magyar búvárok

S. N., [email-masked]

Heti Válasz Online - 2009.05.28.

Nem mindennapi bűnügyben kérték a brazil hatóságok a magyar Octopus Tengeri Régészeti Kutató Egyesületet segítségét, amely eredendően elsüllyedt hajók után kutat Pernambuco tartomány parti vizein. Egy helyi férfi ugyanis megölte, majd feldarabolta és egy műanyag zsákban a tengerbe dobta várandós szeretőjét. A magyar búvárok két halász útmutatása alapján merültek le a korallzátonynál.

A világon elsőként a magyar Octopus Tengeri Régészeti Kutató Egyesületet kapott engedélyt a brazil haditengerészettől, hogy történelmi hajóroncsok után kutasson az állam felségvizein. Az évszázadok során több száz hajó merült hullámsírba a vizsgálandó területen, ám ők elsősorban a Voetboog nevű holland kereskedelmi hajó roncsait keresik, amely 1700 májusában süllyedt el Pernambuco partjainál, fedélzetén felbecsülhetetlen értékű drágakövekkel, arany- és ezüstpénzekkel, japán és kínai porcelánnal.

Az Octopust a világ négy legjobb kutatócsoportja közt tartják számon. Az épületkerámiák, művészeti, történeti, régészeti jelentőségű leletek és egyéb, elsüllyedt kincsek után azonban most egészen új dolog után kellett kutatniuk: a brazil rendőrség felkérésére egy feldarabolt női holttestet kerestek egy nem mindennapi bűntényben. Egy helyi rendőr ugyanis meggyilkolta a szeretőjét néhány hónapja a brazil partoknál, Ponto de Pedrasban. A nyolc hónapos terhes nő kétségbeesésében veszett össze a férfival, miután az közölte vele, hogy várandósan sem veszi feleségül. A vita során a férfi agyonlőtte a nőt, majd a testét hidegvérrel feldarabolta, s egy nagy műanyag zacskóba rakta. Az éj leple alatt két halász segítségével kihajózott a tengerre, hogy a vízbe dobja áldozatát. A zsákra vasláncokat és köveket erősített nehezékül.

A tökéletesen eltervezett akcióba azonban hiba csúszott: az éjszaka közepén az erős hullámzás miatt a rendőr rosszul lett a kis csónakban, ezért a testet a partokhoz közel dobták a tengerbe. A csónakban ülő halászok elmondása szerint a zsák még ki is bomlott a művelet közben. A rendőrség a két bűntárs vallomásának köszönhetően kézre kerítette a brutális gyilkosság elkövetőjét. A két halász azt is elárulta, merre lehet a holttest a vízben, ám a brazil búvárok hiába kutattak Porto de Pedras partjainál, nem jártak szerencsével. Ekkor kérte fel a Pernambucoi Kikötői és Parti Parancsnokság a környéken dolgozó Octopus Tengeri Régészeti Kutató Egyesület tagjait, hogy vegyenek részt a felderítő munkában. A speciális víz alatti kutatásra alkalmas eszközökkel felszerelt magyar szakemberek azonnal a rendőrség segítségére siettek.

„A helyi rendőrség három hónappal a gyilkosság után keresett meg minket, hogy próbáljuk megtalálni a nő holttestét - meséli Szalóky K. Attila, az Octopus Egyesület vezetője. -Szonáros méréssel, azaz ultrahangos letapogatással és víz alatti kamerával egyaránt kerestük a zsákot. Kép nap alatt vizsgáltuk át a rendőrség és a haditengerészet által kijelölt 5,5 négyzetkilométeres szakaszt. A két halász állítása szerint egy ottani korallzátony környékén dobták a vízbe a holttestet, de a tenger nagyon hamar elnyelte: mi sajnos már semmit sem találtunk. A tenger élővilágának sajátossága, hogy egy ilyen test pár hónap alatt szinte teljesen lebomlik a vízben. Ha valóban kinyílt a műanyag zsák, ami a maradványokat rejtette, esélyünk sem volt a sikerre."

Bár a holttest sosem került elő, a két halász vallomása alapján sikerült vádat emelni a gyilkos rendőr ellen. Jelenleg előzetes letartóztatásban várja a bíróság döntését. Az Octopus Egyesület munkáját a kutatás lezárását követően a pernambucoi főparancsnok személyesen köszönte meg, s a szerencsétlenül járt fiatal lány szülei is megkeresték őket, hogy köszönetet mondjanak a munkánként. Nem sokkal ezután pedig a magyar búvárrégészek egy újabb nehéz feladat megoldásában segédkeztek a haditengerészetnek: egy elsüllyedt jachtot kellett a tenger mélyéről kiemelni és a partra vontatni.

A jachtot egy hatalmas vihar közben érte a baleset, amikor korallzátonynak ütközött és percek alatt elsüllyedt. A magyar búvárokat már másnap riasztották. A 14 méter hosszú hajtóestet 8 méter mélyről kellett egy víz alatti zátonyról a felszínre emelni. Ezt ők emelő ballonok hiányában 200 literes műanyaghordókkal oldották meg: ezeket kötözték a hajóhoz, és egy napi kemény munkával sikerült a víz fölé emelniük a hajótestet, majd a következő dagállyal a kikötőbe vontatták a jachtot. Szerencsére senki sem sérült meg a balesetben, a személyzet idejében elmenekült a hajóról.

A magyarok kétéves kutatásaik során több szenzációs felfedezést is tettek: összesen 22 hajóroncsot találtzak a brazil partoknál, köztük egy kerámiaszállító hajót, amelynek roncsaiban több mint ezer palack épen maradt, iható portói bor volt. Ezek értéke egyelőre felbecsülhetetlen, hiszen ez az első ilyen lelet a világon. Ám az Octopus nem adta fel eredeti célját sem: több bizonyíték utal arra, hogy talán végre sikerült megtalálni a 300 éve ismeretlen helyen fekvő Voetboog roncsát. A magyar búvárrégészek jelenleg a leletek származását ellenőrzik. A roncsok feltárása 2009 őszén kezdődik: a csapat a feltárási engedélyre vár, és a régészeti munka előkészítését végzi Brazíliában.

Az 1995-ben alapított Octopus Tengeri Régészeti Kutató Egyesület neve a világ több országában is jól cseng. Referenciamunkájuknak a Jóreménység fokánál elsüllyedt holland hadihajó, a Bato feltárását tekintik. A terület 1806-os angol megszállása idején védelmi feladatokat ellátó hajót saját legénysége gyújtotta fel. A magyarok a leletmentést 1996 és 1998 között végezték, s ezután is Dél-Afrikában maradtak, hogy megtalálják a Grosvenor nevű brit kereskedőhajót, ami legendák övezte mesés rakománya miatt keltette fel az érdeklődésüket (feltárása a mai napig tart). Az Octopus a tudományos módszerekkel még nem vizsgált víz alatti lelőhelyeket kutatja - elsősorban a tengerekben, de több magyarországi munkájuk is volt. Budapesten második világháborús amerikai bombát emeltek ki a Dunából, Szegeden egy háromszáz éve elsüllyedt, római köveket szállító dereglyét találtak. Dél-Afrikában már a régészeti hatóság is átvette a módszereiket.
I'm sorry but your browser doesn't support the IFRAME element.

Hozzászólok
Fórum a témában
Az utolsó hozzászólások:

Előfizetés Ügyfélszolgálat Médiaajánlat

Copyright © 2007, Heti Válasz Kiadó minden jog fenntartva

Kapcsolat | Médiaajánlat | Impresszum

| Az oldalt a Neo Interactive online marketing ügynökség készítette és üzemelteti.